stanford-oval/wikipedia huggingface dataset:
Nippon Budōkan
Aiheesta muualla

Kuvia tai muita tiedostoja aiheesta Nippon Budōkan Wikimedia Commonsissa
Virallinen kotisivu (japaniksi)
Merkittävät budōdōjōt
Aikikai hombu dōjō
Butokuden
Kōdōkan
Fukuoka dōjō
Iwama dōjō
Nippon Budōkan
Noma dōjō
Renbukan
Yoseikan
Okatana

| Okatana |
| --- | --- |
 Okatana
 Koordinaatit: 17°44′25″S, 15°42′31″E 
Valtio:   Namibia
Alue:  Ohangwena
Aikavyöhyke:  UTC+1
Infobox OKVirheellinen NIMI-arvo: 
Okatana on entinen katolinen lähetysasema Ohangwenan alueella Namibian pohjoisosissa. Se perustettiin vuonna 1932 Uukwambin ja Oukwanyaman heimojen raja-alueelle, mutta kuitenkin Uukwambin puolelle.
Okatanan sijainti on hieman alle kuusi kilometriä Oshakatista pohjoiseen.
Nokia Asha 302

| Nokia Asha 302 |
| --- | --- |


Valmistaja:  Nokia
Julkaistu:  maaliskuu 2012
Käyttöverkot:  GSM 850/900/1800/1900, HSDPA 850/900/1700/1900/2100
Mitat:  115,2 × 58,9 × 13,5
Paino:  106
Näytön kuvatarkkuus:  240 × 320
Värien lukumäärä:  256 000
Muisti:  sisäinen 100 Mt, MicroSD-muistikorttipaikka (tuki max 32 Gt korteille)
Kamera:  3,15 MP (2 048 × 1 536) LED-salamalla ja automaattitarkennuksella
Radio:  kyllä
Musiikkisoitin:  kyllä
Valmiusaika:  noin 707 h (2G), 830 h (3G)
Puheaika:  noin 9 h (2G), 5 h 50 min (3G)
Tiedonsiirto:  EDGE, GPRS, WCDMA
Liitännät:  Bluetooth 2.1, WLAN, MicroUSB 2.0
Infobox OKNimi-testi OK: 
Nokia Asha 302 on Nokian valmistama matkapuhelin. Laitteessa on 3,15 megapikselin kamera. Siinä on myös kokonainen QWERTY-näppäimistö.
Ominaisuudet

ennakoiva tekstinsyöttö
äänimuistiinpanot
väri: tummanharmaa, sininen, luumunpunainen, valkoinen
Aiheesta muualla

Nokia Asha 302
Nokia Asha 302 – Tuki
Käyttöohjeet[vanhentunut linkki]
Nippon Steel Corporation

| Nippon Steel Corporation |
| --- | --- |

Yritysmuoto:  pörssiyhtiö
Osake:  TYO: 5401 
ISIN:  JP3381000003
Perustettu:  1949
Toimitusjohtaja:  Eiji Hashimoto
Puheenjohtaja:  Kosei Shindo
Kotipaikka:  Chiyoda, Tokio, Japani
Toimiala:  metalliteollisuus terästeollisuus
Tuotteet:  teräslevyt, -tangot ja -putket, rakenneteräs, ruostumaton teräs, titaani, teräskuona
Liikevaihto:   55,731 mrd. USD (2019)
Liikevoitto:   7,094 mrd. USD (2019)
Tilikauden tulos:   2,265 mrd. USD (2019)
Henkilöstö:   115,878 (2019)
Tytäryhtiöt:  yli 300
Kotisivu:  www.nipponsteel.com
Infobox OKVirheellinen NIMI-arvo: 
Nippon Steel Corporationin pääkonttori (Marunouchi Park, Tokio)
Nippon Steel Corporation on japanilainen, maailmanlaajuisesti toimiva teräsyhtiö. Vuonna 2018 se oli tuotantomäärältään (49,22 miljoonaa tonnia) japanin suurin ja maailman kolmanneksi suurin teräksen tuottaja. Vuonna 1949 perustetun yrityksen kotipaikka on Japanin Tokio. Konsernin osake noteerataan Tokion pörssissä ja on mukana Nikkei 225- ja Topix 100 -osakeindekseissä. Teräskonsernilla on noin 115 000 työntekijää. Maaliskuussa 2014 yhtiöllä oli yli 300 tytäryritystä.
Kuvia

Teräskonsernin tehtaita (Oita).
Teräskonsernin tehtaita (Kimitsu).
Teräskonsernin tehtaita (Muroan).
Teräskonsernin tehtaita (Kimitsu).
Teräskonsernin tehtaita (Kimitsu).
Lylylampi (Ähtäri)

| Lylylampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°37′17″N, 24°24′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Niemisjoen valuma-alue (35.47)
Laskuoja:  oja Lammaspuroon 
Järvinumero:  35.476.1.001
Mittaustietoja
Pinnankorkeus:  177,9 m  
Rantaviiva:  2,319 km  
Pinta-ala:  25,058 ha  
Saaria:  ei saaria 
 fiLylylampi 
Lylylampi on Etelä-Pohjanmaalla Ähtärissä Kortteisperän kylän lähellä sijaitseva lampi.
Maantietoa

Lammen pinta-ala on 25 hehtaaria, se on 850 metriä pitkä ja 450 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,3 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Palojoen valuma-alueeseen (35.476) se kuuluu. Lammen vedenpinnan korkeus on 177,9 metriä mpy.
Nothing, Forever

| Nothing, Forever |
| --- | --- |

Tyyli:  animoitu tilannekomedia
Kestoaika:  jatkuva
Luoja(t):  Skyler Hartle, Brian Habersberger
Alkuperämaa:   Yhdysvallat
Alkuperäiskieli:  englanti
Verkko:  Twitch
Esitetty:  14. joulukuuta 2022 –
Tuotantokausia:  2
Tuotanto
Tuotantoyhtiö(t):  Mismatch Media
Aiheesta muualla
IMDb 
Nothing, Forever on yhdysvaltalainen interaktiivinen proseduraalisesti generoitu animoitu tilannekomediasarja, jota esitetään reaaliaikaisena suoratoistona. Sen loivat tietokonetaiteen kollektiivi Mismatch Median jäsenet Skyler Hartle ja Brian Habersberger. Ohjelma koostuu retrotyylisellä, matalan resoluution 3D-tietokoneanimaatiolla tehdyistä kohtauksista, joissa hahmot esittävät tekoälyllä luotuja vuorosanoja käyttäen puhesynteesiä. Sen ensimmäistä tuotantokautta, joka oli Seinfeld-tilannekomedian suora parodia, esitettiin 14. joulukuuta 2022 alkaen  Twitch-palvelussa yhtäjaksoisena suoratoistona, joka jatkui, kunnes sen esittämiseen käytetty Twitch-kanava estettiin väliaikaisesti 6. helmikuuta 2023. Eston päätyttyä ohjelma oli lyhyellä tauolla, ja sen toisen tuotantokauden esittäminen alkoi 8. maaliskuuta 2023. Toisella tuotantokaudella ohjelmassa on uudet hahmot ja Seinfeldistä poikkeava formaatti.
Nothing, Forever nousi huomattavaan suosioon helmikuussa 2023 saamansa verkkomediahuomion myötä. Sen ajoittain järjetön huumori, heikkolaatuiset grafiikat, animaation ja vuorosanojen tahaton kömpelyys sekä ensimmäisen kauden Seinfeld-parodian synnyttämä metahuumori ovat saaneet yleisöltä kehuja. Toinen tuotantokausi puolestaan sai huomattavasti huonomman vastaanoton, ja sen katsojamäärät ovat jääneet kauas ensimmäisen kauden huippumääristä.
Kehitys ja formaatti

Nothing, Foreverin perusidean kehittivät vuonna 2019 Microsoft Azuren tuotepäällikkö Skyler Hartle ja polymeerifyysikko Brian Habersberger, jotka tutustuivat toisiinsa Team Fortress 2 -videopelin kautta. Perusidea hahmojen, miljöön ja rakenteen osalta on samankaltainen kuin Seinfeld-tilannekomediassa, ja inspiraationa toimi myös David Lynchin Rabbits-lyhytelokuvasarja. Nothing, Forever alkoi Hartlen mukaan alun perin järjettömänä, surrealistisena taideprojektina, mutta kehitystyön edetessä ja generatiivisen tekoälyn noustessa suuren yleisön tietoisuuteen myös projektin tekninen puoli alkoi saada enemmän painoarvoa. Neljä vuotta kestäneeseen, osa-aikaisesti tehtyyn kehitystyöhön osallistui vaihtelevasti kolmesta seitsemään henkilöä.
Nothing, Foreverin sisältö on proseduraalisesti generoitua. Sen käsikirjoitus tehdään OpenAI:n GPT-3:n Davinci-kielimallilla. Hahmojen puheen tuottaa Microsoft Azuren puhe-API. Muita käytettyjä työkaluja ovat esimerkiksi DALL-E ja Stable Diffusion. Uudet kohtaukset luodaan TypeScriptillä ohjelmoidulla Azure-funktiolla. Koneoppimismallit on kirjoitettu Pythonilla käyttäen TensorFlow’ta, ja grafiikat on renderöity Unity-pelimoottorilla ja C#-kielellä. Ohjelman rahoittamiseksi Mismatch Media ylläpitää Patreonissa tilauspalvelua, jonka korkeimmalla, 999 dollaria maksavalla tasolla tilaaja saa itseensä perustuvan sivuhahmon mukaan sarjaan.
Ensimmäisen kauden hahmot ovat Larry Feinberg, Yvonne Torres, Fred Kastopoulos ja Zoltan Kakler, jotka parodioivat Seinfeldin Jerry Seinfeldiä, Elaine Benesiä, George Costanzaa ja Cosmo Krameria. Ohjelman tapahtumat sijoittuvat eri asuntoihin, joskin sijainti vaihtuu usein. Toisinaan johdantona tapahtumiin toimii Larryn stand up -esitys, kuten myös alkuperäisessä Seinfeldissä. Keskustelut alkavat usein samoista lähtökohdista, esimerkiksi Fredin uudesta työpaikasta, uusista ravintoloista tai ruokalajeista. Dialogin välissä saattaa olla minuuttienkin mittaisia hiljaisuuksia, joiden aikana hahmot ainoastaan vaihtavat paikkaa tai esimerkiksi käyttävät mikroaaltouunia. Katsojat voivat olla keskenään vuorovaikutuksessa Twitchin chat-toiminnon kautta. Chatin kautta saadut reaktiot ja palaute vaikuttavat myös osaltaan ohjelman juonen kehitykseen.
Toisella tuotantokaudella alkuperäisten hahmojen tilalla ovat Leo Borges, Nick Sterling, Kelly Coffee ja Manfred Fredman. Stand up -esityksiin pohjautuvien johdantojen sijasta toisen kauden jaksot alkavat sillä, että päähenkilö Leo kirjoittaa blogitekstejä satunnaisista aiheista.
Esto

Twitch antoi 6. helmikuuta 2023 Nothing, Foreverin esittämiseen käytetylle kanavalle 14 vuorokauden mittaisen eston. Syyksi ilmoitettiin palvelun yhteisösääntöjen rikkominen, mutta Twitch ei yksityisyyden suojaan vedoten kertonut tarkempia tietoja julkisuuteen. Estoon johti tiettävästi stand up -osio, jossa Larry pohdiskeli ääneen mahdollisia aiheita tulevaan stand up -materiaaliin. Hän pohti muun muassa voivansa vitsailla siitä, kuinka transsukupuolisuus on yhteiskunnan pilaava mielisairaus ja kuinka kaikki liberaalit ovat salaa homoseksuaaleja. Näiden kommenttien jälkeen Larry totesi, ettei kukaan naura, joten hän lopettaa, ja ihmetteli sitten, mihin kaikki menivät. Pian tämän jälkeen lähetys katkesi kanavan estoon.
Mismatch Media kommentoi estoa ja kertoi ohjelman tekijöiden olevan pahoillaan ja nolostuneita. He kertoivat sopimattomien kommenttien päässeen ohjelmaan, koska vuorosanat normaalisti tuottaneessa GPT-3:n Davinci-kielimallissa oli katkos, jonka ajaksi tekijät vaihtoivat käyttöön Curie-kielimallin, jotta ohjelmaan ei tulisi katkosta. OpenAI:n sisällön moderointityökalu, joka oli kytkettynä päälle Davincin kanssa, ei kuitenkaan tekijöiden luulon vastaisesti ollut oletuksena päällä Curiessa. Tapauksen jälkeen Mismatch Media lopetti Curien käytön varavaihtoehtona vuorosanojen luomiseen.
Ohjelman esittäminen Twitchissä jatkui 8. maaliskuuta 2023. Lokakuussa 2023 se juuttui kohtaukseen, jossa kaksi hahmoa jäivät jumiin jääkaapin eteen eivätkä päässeet liikkumaan. Tilanne jatkui ainakin viiden vuorokauden ajan ennen kuin tekijät korjasivat ongelman ja lähetys pääsi jatkumaan tavalliseen tapaan.
Vastaanotto ja suosio

Nothing, Foreverin ensimmäinen tuotantokausi sai yleisesti ottaen positiivisen vastaanoton. Sen ajoittain järjetön huumori, heikkolaatuiset grafiikat, animaation ja vuorosanojen tahaton kömpelyys sekä Seinfeld-parodian synnyttämä metahuumori saivat yleisöltä kehuja. Toisaalta esimerkiksi Engadget-sivuston Will Shanklin kuvasi ohjelmaa kauheaksi ja sen keskusteluja epäselviksi ja epähauskoiksi. Toinen tuotantokausi puolestaan sai yleisöltä huomattavasti huonomman vastaanoton. Kotakun Levi Winslow’n mukaan hahmojen ja formaatin vaihtaminen, järjettömien vitsien ja hulvattomien keskustelujen puute sekä Seinfeld-metahuumorin katoaminen muuttivat ohjelman luonteen täysin. Hän kuvaili toista kautta ”kuohituksi”, kuin ohjelma olisi lakkautettu ja sitten alkanut uudelleen toisen kanavan tekemänä. PC Gamerin Harvey Randall puolestaan kuvaili sarjan muuttuneen ”mielenkiintoisesta kokeilusta kiehtovaksi raunioksi”.
Julkaisunsa jälkeen Nothing, Foreverin suosio oli maltillista: sitä katsoi ensimmäisten parin kuukauden aikana Twitchistä keskimäärin muutama ihminen kerrallaan. Tammikuun 2023 lopulla ja helmikuun alkupäivinä sen suosio alkoi äkillisesti kasvaa usean verkkomedian uutisoitua siitä. Sen päivittäinen katsojakeskiarvo nousi helmikuun ensimmäisellä viikolla yli kymmeneentuhanteen, ja parhaimmillaan yhtäaikaisia katsojia oli lähes 19 000. Sen esityskanavan seuraajamäärä nousi viikon aikana alle sadasta lähes 190 000:een. Lähetysten jatkuttua eston jälkeen maaliskuussa 2023 ohjelma keräsi edelleen joitakin tuhansia katsojia, mutta toisen tuotantokauden huonomman vastaanoton myötä keskikatsojaluvut laskivat jo maaliskuun lopulla alle tuhannen ja toukokuun lopussa alle sadan. Lokakuun 2023 tekniset ongelmat johtivat hetkelliseen katsojalukujen nousuun, kun ohjelmaa aiemmin seuranneet tulivat muistelemaan sen loiston päiviä. Parhaimmillaan katsojamäärä nousi tuolloin 550:een, mutta keskikatsojamäärät putosivat pian jälleen joihinkin kymmeniin.
Nothing, Foreverin ympärille sen huippuaikoina syntynyttä yhteisöä on verrattu Twitch Plays Pokémoniin, jossa katsojat saivat ohjata Pokémon-pelin hahmoa lähettämällä komentoja chat-viesteillä, mutta loivat sen ohella keskustelussa taustatarinoita hahmon hitaalle etenemiselle ja ajoittain kaoottiselle käytökselle. Samaan tapaan Nothing, Foreverin ympärille syntynyt yhteisö pyrki yhdistelemään eri kohtausten dialogeista saatuja tietoja ymmärtääkseen maailmaa, johon ohjelma sijoittuu. Ohjelman ympärille syntyi wiki ja Discord-palvelin, joilla yhteisö muun muassa piti kirjaa sarjan taustatarinasta ja Larryn toistuvista stand up -vitseistä ja jakoi ohjelmaan perustuvia meemejä. Ohjelman suosion seurauksena YouTubeen ja Twitchiin alkoi vuonna 2023 ilmestyä muitakin tekoälysisältöä suoratoistavia kanavia, kuten ai_sponge, jolla esitettiin tekoälyn luomaa parodiaa Paavo Pesusieni -sarjasta.
Aiheesta muualla

Nothing, Foreverin esittämiseen käytetty Twitch-kanava
Ensimmäisen tuotantokauden päähenkilö Larry esittämässä stand up -komediaa.
Lylylampi (Pihtipudas)

| Lylylampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°20′37″N, 25°36′41″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Koliman alue (14.47)
Laskuoja:  oja Kolimaan 
Järvinumero:  14.472.1.025
Mittaustietoja
Pinnankorkeus:  113,9 m  
Pituus:  630 m  
Leveys:  370 m  
Rantaviiva:  1,812 km  
Pinta-ala:  17,238 ha  
Tilavuus:  0,0002764 km³ 
Keskisyvyys:  1,6 m  
Suurin syvyys:  6 m  
Saaria:  ei saaria 
 fiLylylampi 
Lylylampi  on Keski-Suomessa Pihtiputaalla  Niemenkylän lähellä sijaitseva lampi.
Maantietoa

Lampi on 630 metriä pitkä, 370 metriä leveä, ja sen pinta-ala on 17,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 276 400 kuutiometriä. Sen keskisyvyys on 1,6 metriä ja suurin syvyys on 6,0 metriä. Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Koliman alueella (14.47), jonka Koliman lähi-alueeseen (14.472) se kuuluu. Lammen vedenpinnan korkeus on 113,9 metriä mpy.
OLW

OLW voi tarkoittaa seuraavia:
OLW, ruotsalainen yritys
Office Live Workspace
Centennial Station, liikennepaikkalyhenne OLW,  rautatieliikennepaikka Olympiassa, Washingtonissa, Yhdysvalloissa
Oldham Wernethin rautatieasema, liikennepaikkalyhenne OLW,  rautatieliikennepaikka Englannissa
Our Lady of Walsingham
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OLW”, voi hakea sivunnimihaulla, laajalla sivunnimihaulla tai tekstihaulla.
OMG

OMG voi tarkoittaa ainakin seuraavia asioita:
OMG-hiukkanen
Online Multiplayer Game, verkkopeli
OMG eli "Oh my God", nettislangia
Object Management Group (OMG), 1989 perustettu konsortio, jonka tarkoituksena on edistää oliotekniikoita hajautettujen järjestelmien käyttöön
Oh! My Goddess, Kōsuke Fujishiman luoma mangasarja
OM Group, yhdysvaltalainen kemianalan yritys
OMG, Usherin kappaleen nimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OMG”, voi hakea sivunnimihaulla, laajalla sivunnimihaulla tai tekstihaulla.
M/S Aurora (1971)

M/S Aurora oli suomalainen vuonna 1971 rakennettu moottorirahtilaiva. Laivan tilaaja oli Suomen Höyrylaiva Osakeyhtiö ja se asetettiin valmistuttuaan Suomen Etelä-Amerikan linjalle.
Vuodesta 1985 laiva oli panamalaisen Novashire Shipping Inc.-varustamon omistuksessa nimellä M/S Bruma I, vuodesta 1992 se oli bangkokilaisen Jutha Maritime Public Co Ltd-varustamon omistuksessa nimellä M/S Jutha Nattaka ja viimeksi vuodesta 1995 se oli  Saint Vincent ja Grenadiinit-saarivaltion Kingstownissa toimineen Hyperion Nav Corpin omistuksessa nimellä M/S Nattaka. Laiva romutettiin toukokuussa 1996 Mumbaissa.
Laiva rakennettiin Smith's Dock Company Ltdin telakalla Middlesbroughssa Englannissa. Laivan pituus oli 159,76 metriä, leveys 22,06 metriä ja syväys 9,17 metriä. Kuollut paino oli 11 700 tonnia. Laivassa oli kaksi Sulzer-dieselmoottorin teholtaan 14 850 hevosvoimaa. Suurin nopeus oli noin 19 solmua. Seitsemästä laivan ruumasta kolme oli jäähdytysruumia.
Lylylampi (Hirvensalmi)

| Lylylampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi, Mäntyharju
Koordinaatit:  61°32′59″N, 26°36′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskupuro:  puro Hämeen Hartoseen 
Järvinumero:  14.913.1.055
Mittaustietoja
Pinnankorkeus:  97,3 m  
Pituus:  590 m  
Leveys:  300 m  
Rantaviiva:  1,447 km  
Pinta-ala:  9,491 ha  
Saaria:  ei saaria 
 fiLylylampi 
Lylylampi  on Etelä-Savossa Hirvensalmella ja Mäntyharjulla Noittin lähellä sijaitseva lampi.
Maantietoa

Lampi on 590 metriä pitkä, 300 metriä leveä, ja sen pinta-ala on 9,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 97,3 metriä mpy.
M/S Astrid Thordén

M/S Astrid Thordén oli suomalainen rahtimoottorilaiva joka valmistui 31. heinäkuuta 1937 Crichton-Vulcan Oy:n Turun telakalta. Laivan omistaja oli Gustaf Thordén ja sen kotisatama oli Kulosaari.
Astrid Thordén luovutettiin vuonna 1945 sotakorvauksena Neuvostoliittoon jossa sen nimeksi tuli vuonna 1946 Griboyedov ja kotisatamaksi Leningrad. Laiva luovutettiin vuonna 1973 Latvian Riikaan romutettavaksi. Romutus tapahtui Gandiassa joulukuussa 1976.
Laivan pituus oli 93,20 metriä, leveys 12,88 metriä ja syväys 4,68 metriä. Laivan bruttovetoisuus oli 1 815 tonnia, nettovetoisuus 766 tonnia ja kuollut paino 3 000 tonnia.  Laivan voimanlähteenä oli kaksi kuusisylinteristä Atlas Polar dieselmoottoria joiden teho oli 1 370 hevosvoimaa.
OMG-hiukkanen

OMG-hiukkanen eli Oh-My-God-hiukkanen on lempinimi kosmiselle hiukkaselle, joka havaittiin 15. lokakuuta 1991 Fly's Eye -ilmaisimella Dugway Proving Groundsissa, Utahissa. Hiukkanen oli atomia pienempi, mutta sen liike-energia oli yhtä suuri kuin 25 m/s (90 km/h) liikkuvalla pesäpallolla (160 g): noin 3 × 1020 elektronivolttia eli suunnilleen 50 joulea.
Hiukkanen oli luultavasti lähes valonnopeudella kulkeva protoni. Mikäli se oli protoni, sen nopeus oli noin (1 − (5 × 10−24)) c. Jos tällä nopeudella liikkuva hiukkanen lähtisi liikkeelle yhtä aikaa fotonin kanssa, vuoden kuluttua se olisi vain 46 nanometriä fotonia jäljessä.
Aiheesta muualla

Bird et al. (1993) Evidence for correlated changes in the spectrum and composition of cosmic rays at extremely high energies. Phys. Rev. Lett. 71, 3401[vanhentunut linkki]. (englanniksi)
The OMG-particle. (englanniksi)
M/S Auer

M/S Auer oli Oy Vuoksenniska Ab:n omistama rahtilaiva, joka upposi 6. syyskuuta 1945 Rauman edustalla saatuaan vuodon kovassa merenkäynnissä. Laivan lastina oli 60-75 tonnia Viljakkalan Haverin kaivoksen kuparikiisumalmia. Laivan nelihenkinen miehistö saatiin pelastettua.
Auer lähti 1. syyskuuta Turun satamasta kohti Ruotsin Skellefteåta. Kova pohjoistuuli hidasti matkantekoa, ja 5. syyskuuta aamuyöllä laiva oli Säpin majakan kohdalla. Kolmen aikaan aamuyöllä selvisi, että laivan ruumaan vuoti vettä, ja veden nousua yritettiin estää käsipumpulla. Pumppu meni kuitenkin pian epäkuntoon, kun malmijauhe tukki sen. Veden nousua yritettiin pysäyttää vielä ämpäriketjun avulla, mutta pian nouseva vesi sammutti laivan moottorin, ja laiva jäi ajelehtimaan tuulen mukana ohjuskyvyttömänä kohti koillista. Aallot veivät mukanaan myös laivan pelastusveneen.
Miehistö yritti vielä keventää laivaa heittämällä malmilastia yli laidan, mutta avoimista lastiluukuista sisään tulviva vesi esti pian tämän jatkamisen. Tuulen suunnan käännyttyä laiva alkoi ajelehtia kohti etelää, ja 6. syyskuuta aamupäivällä se oli Santakarin pookin tuntumassa Rauman edustalla. Laivan miehistö yritti kiinnittää pelastajien huomiota ampumalla hätäraketteja ja vetämällä naftaan kastellun ja tuleen sytytetyn patjan laivan mastoon.
Iltapäivällä laiva uhkasi ajautua päin Laitakarin kallioita, ja laivan päällikkö Åke Andersson määräsi ankkurin laskettavaksi. Tässä vaiheessa veden tulo laivaan lisääntyi, kun aallot pääsivät vyörymään laivan yli. Noin kello 15 aikaan laivan luokse saapui Rauman luotsiasemalta tullut kutteri, joka sai pelastettua uppoamassa olleen laivan nelihenkisen miehistön yksi kerrallaan noin 45 minuutin sisällä. Miehistö vietiin sitten Raumalle, mutta M/S Aueria ei enää seuraavana päivänä ollut näkyvissä.
Sukeltaja Pasi Rytkösen johtama ryhmä löysi Auerin hylyn kesällä 2001 viistokaikuluotaimen avulla. Hylky sijaitsee Rauman lounaispuolella Laitakarin kupeessa 28 metrin syvyydessä. Laivan hyttirakenteet ovat romahtaneet, mutta keulapakka on vielä ehjä. Laivan malmilastin nostamista harkittiin, mutta sen kannattavuus riippui kuparikiisumalmin kultapitoisuudesta. Malmi on pakattu 80 kilon painoisiin puulaatikoihin, joita on merenpohjassa 700 – 1 000 kappaletta.
Auer oli rakennettu vuonna 1936 Uuraassa. Aluksen pituus oli 22 metriä.
Lünen

| Lünen |
| --- | --- |
 Lünenin keskustaa halkoo Lippe-joki.
 vaakuna
 Lünen
 Koordinaatit: 51°37′N, 7°31′E 
Valtio:  Saksa
Osavaltio:  Nordrhein-Westfalen
Hallintopiiri:  Arnsberg
Piirikunta:  Unna
Hallinto:  
 – Pormestari:  Jürgen Kleine-Frauns
Pinta-ala:  
 – Kokonaispinta-ala:  59,39 km²
Korkeus:  58 m
Väkiluku (31.12.2022):  86 868
 – Väestötiheys:  1 463 as./km²
 
 www.luenen.de  
Infobox OKVirheellinen NIMI-arvo: 
Lünen on kaupunki Saksan Nordrhein-Westfalenissa. Se sijaitsee Unnan piirikunnassa, Ruhrin alueen itäisellä alueella. Kaupunkia halkoo Lippe-joki. Kaupungissa asui vuoden 2022 lopussa 86 868 ihmistä, ja pinta-alaltaan se on 59,39 neliökilometrin suuruinen. Lünen sai kaupunkioikeudet vuonna 1341.
Lünenilla on ystävyystoimintaa Alankomaiden Zwollen, Englannin Salfordin, Puolan Kamień Pomorskin, Liettuan Panevėžysin, Saksan Demminin ja Turkin Bartınin kaupunkien kanssa.
Aiheesta muualla

Kuvia tai muita tiedostoja aiheesta Lünen Wikimedia Commonsissa
Kaupungin verkkosivusto
Nippon Ichi Software

| Nippon Ichi Software |
| --- | --- |
ISIN:  JP3687000004
Perustettu:  1991
Kotipaikka:   Gifun prefektuuri, Japani
Toimiala:  Videopeliteollisuus
Tuotteet:  Videopelit
Tytäryhtiöt:  NIS America
Kotisivu:  www.nippon1.co.jp nisamerica.com
Infobox OKVirheellinen NIMI-arvo: 
Nippon Ichi Software (jap. 日本一ソフトウェア) on japanilainen videopeleihin keskittynyt pelitalo. Nippon Ichi tunnetaan erityisesti monien vuoropohjaisten taktisten roolipelien kehittäjänä. Näistä laajin on Disgaea -pelisarja, joka on myös yksi kyseisen videopeligenren tunnetuimmista edustajista. Pelitalolla on Yhdysvalloissa tytäryhtiö nimeltä Nippon Ichi America, joka vastaa pelien englanninninkielisestä lokalisoinnista ja julkaisemisesta. Lisäksi NIS America on julkaissuit joitain animesarjoja. Suomeksi käännettynä Nippon Ichi tarkoittaa "Japanin numero yksi".
Nippon Ichin pelien kehitystyöstä näkyvimpiä nimiä ovat mm. taiteilija Takehito Harada ja säveltäjä Tenpei Sato. Harada on suunnitellut hahmot ja oheistaiteen moneen peliin, kuten Disgaea -sarjaan, Phantom Braveen ja Makai Kingdomiin. Sato taas on säveltänyt musiikit moniin pelitalon peleihin. Nippon Ichin maskotti on sen peleistä tuttu hahmo Prinny.
Siliconeran mukaan NIS on päässyt Guinnessin ennätystenkirjaan vuonna 2012 yhtiönä, joka on julkaissut eniten strategiaroolipelejä.